শিশুরা কেন এত ভয় পায় তার কারণ জানা আছে কি না জানতে চাইলে আয়েশা বেগম বলেন, আমি অনেকের সাথে এ নিয়ে আলাপ করেছি। আমাকে তারা বলেছেন তাদের শিশুরাও এভাবে কম বেশি ভয় পায়। তা ছাড়া আমি লক্ষ্য করেছি কার্টুনে যদি কখনো ভূতের কোনো বিষয় আসে, বা ভূতের কার্টুন দেখে তখন তাদের মধ্যে প্রচণ্ড ভীতি চেপে বসে। তখন হালকা অন্ধকারে কোনো কিছু নড়ে উঠলেও তারা ভয় পায়। তারপর থেকে তাদের কার্টুন দেখা কমিয়ে দিয়েছি। বিশেষ করে ভূত জাতীয় কোনো কিছু আছেÑ এমন কোনো কার্টুন বা ছবি তাদের দেখতে দেই না। এতে অবস্থা আগের চেয়ে কিছুটা উন্নতি হয়েছে।